Matul din il-ġimgħa waqt The Hand-Book fuq 103 Malta's Heart il-mistiedna ta' George Cassar huma Fr Ġiovann Tabone u l-attriċi u kantanta Fiona Cauchi. Il-programm għandu wkoll paġna li tista' tidħol fiha f'dan il- link . Il-qari tal-ġurnata Qari mill-Evanġelju skont San Ġwann – Ġw 20:1-2.11-18 "Mara, għalfejn qiegħda, tibki?" Hi wieġbet: "Għax ħadu 'l Sidi, u ma nafx fejn qegħduh." Kif qalet hekk, daret lura u rat lil Ġesù wieqaf, iżda ma ntebħitx li kien Ġesù. Ġesù qalilha: "Mara, għalfejn qiegħda tibki? Lil min qiegħdha tfittex? Hi ħasbet li kien il-ġennien, u qaltlu: "Sidi, jekk neħħejtu int minn hawn, għidli fejn qegħedtu, u jiena nġibu lura." Ġesù weġibha: "Marjam!" Hi daret u qaltlu: "Rabbuni!" (jiġifieri, Mgħallem). Ġesù qalilha: "Ħallini, għax għadni ma tlajtx għand Missieri; imma mur għand ħuti u għidilhom li sa nitla' għand Missieri u Missierkom, Alla tiegħi u Alla tagħkom." Marjam minn Magdala marret għand id-dixxipli tagħtihom l-aħbar: "Rajt il-Mulej u tani dil-bxara." The Hand-Book Waqt The Hand-Book jiġi diskuss l-Evanġelju tal-ġurnata. Il-programm jixxandar kuljum fuq 103 fil-5.35am, fin-12.30pm u fis-7.25pm. Segwi l-edizzjoni tal-lum permezz tal-filmat.